b'\n_START_ARTICLE_\nZ3\n_START_PARAGRAPH_\nKonrado C\xc5\xabz\xc4\x97s (angl. Konrad Zuse) sukurta Z3 yra viena i\xc5\xa1 pirm\xc5\xb3j\xc5\xb3 veikianti programuojama automatin\xc4\x97 skai\xc4\x8diavimo ma\xc5\xa1ina, turinti beveik visus \xc5\xa1iuolaikini\xc5\xb3 kompiuteri\xc5\xb3 po\xc5\xbeymius. Z3 buvo sukurta, panaudojus 2 000 elektros reli\xc5\xb3. Jos laiko da\xc5\xbenis buvo ~5\xe2\x80\x9310 Hz ir \xc5\xbeod\xc5\xbeio ilgis 22 bitai. Jos atmint\xc4\xaf sudar\xc4\x97 64 \xc5\xbeod\xc5\xbeiai. \xc5\xa0iame kompiuteryje galima buvo atlikti visas dvejetaines slankiojo kablelio aritmetines operacijas. Z3 skait\xc4\x97 programas i\xc5\xa1 perfofilm\xc5\xb3._NEWLINE_\xc5\xa0i ma\xc5\xa1ina buvo baigta 1941 m. Ji 1941 m. gegu\xc5\xbe\xc4\x97s 12 d. buvo pristatyta Vokie\xc4\x8di\xc5\xb3 aviacijos laboratorijos (Deutsche Versuchsanstalt f\xc3\xbcr Luftfahrt) mokslinink\xc5\xb3 auditorijai Berlyne. \xc5\xa0i skai\xc4\x8diavimo ma\xc5\xa1ina Z3 buvo sunaikinta 1943 m. Berlyno bombardavimo metu. Visi\xc5\xa1kai veikianti \xc5\xa1ios ma\xc5\xa1inos kopija buvo sukurta apie 1960 m. ir dabar yra demonstruojama Vokietijos muziejuje (angl. Deutsches Museum) Miunchene._NEWLINE_Z3 buvo naudojamas Vokie\xc4\x8di\xc5\xb3 aviacijos laboratorijoje, kuriant l\xc4\x97ktuvus, atliekant sparn\xc5\xb3 vibracijos statistin\xc4\x99 analiz\xc4\x99.'